CELEX: 31996D0603
Language: hr
Date: 1996-10-04 00:00:00
Title: 96/603/EZ: Odluka Komisije od 4. listopada 1996. o utvrđivanju popisa proizvoda koji pripadaju razredu A „Ne pridonose širenju požara” , predviđenog Odlukom 94/611/EZ o provedbi članka 20. Direktive Vijeća 89/106/EEZ o građevnim proizvodima  Tekst značajan za EGP

13/Sv. 055
            
            
               HR
            
            
               Službeni list Europske unije
            
            
               7
            
         31996D0603
   
               L 267/23
            
            
               SLUŽBENI LIST EUROPSKE UNIJE
            
            
               04.10.1996.
            
         
      ODLUKA KOMISIJE
   
   od 4. listopada 1996.
   o utvrđivanju popisa proizvoda koji pripadaju razredu A „Ne pridonose širenju požara”, predviđenog Odlukom 94/611/EZ o provedbi članka 20. Direktive Vijeća 89/106/EEZ o građevnim proizvodima
   (Tekst značajan za EGP)
   (96/603/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i ostalih propisa država članica koji se odnose na građevne proizvode (1), kako je izmijenjena Direktivom 93/68/EEZ (2),
   uzimajući u obzir Odluku Komisije 94/611/EZ od 9. rujna 1994. o provedbi članka 20. Direktive Vijeća 89/106/EEZ o građevnim proizvodima (3), a posebno njezin članak 1. stavak 1.,
   budući da prema članku 3. stavku 2. Direktive 89/106/EEZ za poštivanje različitih razina zaštite pri gradnji objekata koje mogu prevladavati na nacionalnoj, regionalnoj ili lokalnoj razini, svaki bitni zahtjev može dovesti do utvrđivanja razreda u interpretativnim dokumentima i tehničkim specifikacijama;
   budući da se točkom 4.2.1. interpretativnog dokumenta br. 2, „Protupožarna zaštita”, koja je sadržana u priopćenju Komisije u vezi s interpretativnim dokumentima Direktive Vijeća 89/106/EEZ (4), opravdava potreba različitih razina bitnih zahtjeva kao funkciju vrste, namjene i lokacije građevinskih objekata, njihov nacrt i dostupnost sredstava za slučaj nužde;
   budući da se točkom 2.2. interpretativnog dokumenta br. 2 navodi niz međusobno povezanih mjera za ispunjavanje bitnog zahtjeva „Protupožarne zaštite”, koje zajednički pridonose definiciji protupožarne strategije, koju države članice mogu razviti na različite načine;
   budući da se točkom 4.2.3.3. interpretativnog dokumenta br. 2 identificira jednu od mjera, koje prevladavaju u državama članicama, i koja se sastoji u ograničavanju stvaranja i širenja vatre i dima u prostoriji u kojoj je nastala (ili u određenom području) ograničavanjem doprinosa građevnih proizvoda rasplamsavanju požara;
   budući da definicija razreda osnovnih zahtjeva djelomično ovisi o razini navedenog ograničavanja;
   budući da se razina ograničavanja može izraziti samo različitim razinama otpornosti proizvoda u uvjetima njegove konačne uporabe, u pogledu otpornosti na požar;
   budući da se točkom 4.3.1.1. interpretativnog dokumenta br. 2 utvrđuje da će se za procjenu otpornosti proizvoda na požar razviti usklađeno rješenje pri kojem se mogu koristiti ispitivanja u cjelovitom ili laboratorijskom opsegu, koja su vezana uz odgovarajuće scenarije tijeka stvarnog požara;
   budući da se navedeno rješenje temelji na sustavu razreda koji nisu uključeni u dokumente za tumačenje već su doneseni Odlukom 94/611/EZ;
   budući da je u sustavu razreda, koje sadrži Odluka 94/611/EZ, kategorija „Ne pridonose širenju požara” utvrđena s ciljem obuhvaćanja proizvoda koji se ne moraju testirati u pogledu otpornosti na požar i koji se navode kao razred A u tablicama 1. i 2. i, dodatno, u tablici 1. kao „popis nezapaljivih proizvoda”;
   budući da članak 20. stavak 2. Direktive 89/106/EEZ označuje postupak koji je potrebno poštovati pri donošenju odredaba potrebnih za utvrđivanje razreda zahtjeva, ako nisu uključeni u interpretativne dokumente;
   budući da su mjere predviđene ovom Odlukom u skladu s mišljenjem Stalnog odbora za graditeljstvo,
   DONIJELA JE OVU ODLUKU:
   Članak 1.
   Materijali i iz njih izrađeni proizvodi, navedeni u Prilogu ovoj Odluci, zbog svoje niske razine zapaljivosti i podložno uvjetima koji su utvrđeni u Prilogu, razvrstavaju se u razred A („Ne pridonose širenju požara”), kako je predviđeno u tablicama 1. i 2. Priloga Odluci 94/611/EZ.
   U smislu navedenog razvrstavanja, ne zahtijeva se ispitivanje otpornosti na požar navedenih materijala i iz njih izrađenih proizvoda.
   Članak 2.
   Ova je Odluka upućena državama članicama.
   
      Sastavljeno u Bruxellesu 4. listopada 1996.
      
         
            Za Komisiju
         
         Martin BANGEMANN
         
         
            Član Komisije
         
      
   
   
      (1)  SL L 40, 11.2.1989., str. 12.
   
      (2)  SL L 220, 30.8.1993., str. 1.
   
      (3)  SL L 241, 16.9.1994., str. 25.
   
      (4)  SL C 62, 28.2.1994., str. 1.
   PRILOG
   Materijali koji su u pogledu otpornosti na požar razvrstani u razred A, predviđenom u Odluci 94/611/EZ i koji se ne moraju ispitivati
   
      Opće napomene
   
   Proizvodi moraju biti izrađeni samo iz jednog ili više dolje navedenih materijala da bi se smatrali razredom A za koji nisu potrebna ispitivanja. Proizvodi koji su izrađeni lijepljenjem jednog ili više dolje navedenih materijala zajedno razvrstavaju se u razred A bez ispitivanja, pod uvjetom da ljepilo ne premašuje 0,1 % težine ili volumena (koji god je manji).
   U popis nisu uključeni panel proizvodi (npr. kod izolacijskog materijala) s jednim ili više organskih slojeva, ili proizvodi koji sadrže organski materijal koji nije homogeno raspoređen (izuzev ljepila).
   Proizvodi koji su izrađeni premazivanjem jednog od dolje navedenih materijala anorganskim slojem (npr. metalni premazani proizvodi) mogu se razvrstati u razred A, bez ispitivanja.
   Ni jedan od materijala navedenih u tablici ne smije sadržavati više od 1,0 % težine ili volumena (koji god je manji) homogeno raspoređenog organskog materijala.
   
               Materijal
            
            
               Napomene
            
         
               Ekspandirana glina
            
            
                
            
         
               Ekspandirani perlit
            
            
                
            
         
               Ekspandirani vermikulit
            
            
                
            
         
               Mineralna vuna
            
            
                
            
         
               Pjenasto (multiceralno) staklo
            
            
                
            
         
               Beton
            
            
               Uključuje pripravljeni beton te montažne armirane i prednapete proizvode
            
         
               Agregatni beton (gusti i laki mineralni agregati, bez integralne toplotne izolacije)
            
            
               Može sadržavati primjese i dodatke (npr. PFA), pigmente i druge materijale. Uključuje i predgotovljene elemente
            
         
               Autoklavni elementi šupljikavog betona
            
            
               Elementi izrađeni od hidrauličnih veziva kao što je cement i/ili vapno, u kombinaciji s finim materijalima (kremenasti materijal, PFA, troska) i proizvodi od šupljikavog betona. Uključuje i predgotovljene elemente
            
         
               Vlaknasti cement
            
            
                
            
         
               Cement
            
            
                
            
         
               Vapno
            
            
                
            
         
               Troska/leteći pepeo (PFA)
            
            
                
            
         
               Mineralni agregati
            
            
                
            
         
               Željezo, čelik i nehrđajući čelik
            
            
               Ne u fino raspoređenom obliku
            
         
               Bakar i slitine bakra
            
            
               Ne u fino raspoređenom obliku
            
         
               Cink i slitine cinka
            
            
               Ne u fino raspoređenom obliku
            
         
               Aluminij i slitine aluminija
            
            
               Ne u fino raspoređenom obliku
            
         
               Olovo
            
            
               Ne u fino raspoređenom obliku
            
         
               Gips i gipsane žbuke
            
            
               Može sadržavati primjese (dodatke za sprečavanje vezanja, punila, vlakna, pigmente, hidrirano vapno, dodatke za zadržavanje zraka i vode i plastifikatore), guste agregate (npr. prirodni ili drobljeni pijesak) ili lake agregate (npr. perlit ili vermikulit).
            
         
               Mort s anorganskim vezivima
            
            
               Mort za štukature i mort za podove na osnovi jednog ili više vezivnih sastojaka, npr. cement, vapno, zidarsko vapno i gips
            
         
               Glineni elementi
            
            
               Elementi od gline ili drugih glinenih materijala, sa ili bez pijeska, goriva ili drugih primjesa. Uključujući opeku, pločice, (npr. uloške za dimnjake)
            
         
               Elementi od kalcijeva silikata
            
            
               Elementi izrađeni od mješavine vapna i prirodnih kremenih materijala (pijesak, kremeni šljunak ili kamenje ili njihove mješavine). Mogu sadržavati i pigmente za boju
            
         
               Proizvodi od prirodnog kamena i škriljca
            
            
               Obrađeni ili neobrađeni elementi izrađeni od prirodnog kamena (magmatskih, sedimentnih ili metamorfnih stijena) ili škriljca
            
         
               Elementi od gipsa
            
            
               Uključuje blokove i druge elemente od kalcijeva sulfata i vode koji mogu sadržavati vlakna, punila, agregate i druge dodatke i mogu biti obojani pigmentima
            
         
               Teraco
            
            
               Uključuje prethodno izrađene betonske teraco pločice i betonske podove
            
         
               Staklo
            
            
               Uključuje kaljeno, kemijski očvrsnuto, laminirano i žicom armirano staklo
            
         
               Staklena keramika
            
            
               Staklena keramika koja se sastoji od kristala i ostataka stakla
            
         
               Keramika
            
            
               Uključuje proizvode iz stiješnjenih dijelova prašine i ekstrudirane proizvode s glazurom ili bez nje